ASL AFTERNOON TRADE – บล.เอเอสแอล
SET…แนวรับสำคัญ 1,566-1,565 ตลาดหุ้นไทยภาคเช้าแกว่งตัวใ …
24 ม.ค. 2563

SET…แนวรับสำคัญ 1,566-1,565
ตลาดหุ้นไทยภาคเช้าแกว่งตัวในกรอบแคบท่ามกลางความวิตกกังวลเกี่ยวกับการระบาดของเชื้อไวรัสโคโรนาสายพันธุ์ใหม่ ขณะที่การซื้อขายเป็นไปอย่างซบเซาเนื่องจากตลาดหลายแห่งปิดทำการเนื่องในวันตรุษจีน รวมถึงติดตามทิศทางราคาสินค้าโภคภัณฑ์อย่างราคาน้ำมัน ที่ร่วงลงต่อเนื่อง ส่วนปัจจัยในประเทศติดตามการทยอยประกาศงบปี 62 และร่างพ.ร.บ.งบประมาณรายจ่ายประจำปีงบประมาณ พ.ศ.2563 ที่มีแนวโน้มล่าช้า
กลยุทธ์ – ดัชนีปิดภาคเช้าปรับตัวลงหลังทดสอบแนวต้าน 1,576 ไม่ผ่านยืนเกิดแรงขายทำกำไรเข้า ระยะสั้นเน้นยืน 1,571-1,567 เป็นจุดพิจารณาแนวรับหลัก หากปรับตัวลงต่ำกว่า ภาพแนวโน้มจะยังคงเป็นขาลง แนวต้าน 1,576 / 1,582
CENTEL
เริ่มเห็นสัญญาณการกลับตัว
ปิด 22.40
แนวรับ 22.20 / 21.90
แนวต้าน 23.00 / 23.30
Cut loss &lt; 21.90
แท่งเทียนปรับตัวขึ้นยืนเหนือขอบล่าง Bollinger band และ EMA 5 วัน ที่เป็นแนวต้านขาลงได้มั่นคงเป็นสัญญาณบวก ระยะสั้นลุ้นทดสอบแนวต้านถัดไปที่ 23.00 ผ่านยืนมั่นคงเป็นสัญญาณการกลับตัวเป็นขาขึ้น ขณะที่ Slow stoc. กำลังตัดขึ้นและ RSI ที่ชี้ขึ้นเป็นโมเมนตัมบวกต่อแนวโน้ม
PLANB
ทดสอบยืนแนวต้านขาลง EMA10 วัน
ปิด 7.40
แนวรับ 7.25 / 7.10
แนวต้าน 7.60 / 7.80
Cut loss &lt; 7.10
แท่งเทียนปรับตัวขึ้นไม่สร้างจุดต่ำกว่ามองว่าความเสี่ยงขาลงจำกัด ระยะสั้นการปรับตัวทดสอบแนวต้าน 7.50-7.60 ผ่านยืนเป็นการยืนยันของแนวโน้มขาขึ้น เป็น buy sig. ขณะที่ RSI ที่ชี้ขึ้นเป็นโมเมนตัมบวก
SELL SIGNAL HUMAN
ปรับตัวลงหลุดแนวรับขาขึ้นเป็น sell sig.
ปิด 8.05
แนวรับ 7.80* / 7.60
แนวต้าน 8.10 / 8.30
แท่งเทียนปรับตัวลงจากแนวต้านขอบบน Bollinger band ระยะสั้นมีความเสี่ยงในการปรับตัวลง ควรหลีกเลี่ยง รอการปรับฐาน เล่นรอบที่แนวรับ 7.80 – 7.60 ขณะที่ Slow Stoc. + RSI ชี้ลงยืนยันสัญญาณลบ
TIME TO SWITCH
พลังงาน
แนะนำ SWITCH กลุ่ม “พลังงาน” เช่น PTT PTTEP PTG เนื่องจากได้รับผลกระทบจากค่าการกลั่นเฉลี่ยที่อยุ่ในระดับต่ำ และทิศทางราคาสินค้าโภคภัณฑ์อย่างราคาน้ำมัน ที่ร่วงลงต่อเนื่อง เป็น sentiment เชิงลบต่อกลุ่ม
ธนาคาร
แนะนำการลงทุนมาเป็นกลุ่ม “ธนาคาร” ในระยะสั้น เช่น SCB KBANK BBL KKP ราคาปัจจุบันมี valuation ที่น่าสนใจ ประกอบกับได้สะท้อนปัจจัยลบเช่นผลประกอบการปี62 และกฎระเบียบต่างๆจาก ธปท. ไปพอสมควรแล้ว
 